
- o trilogie poetică de 

Străvezie închisoarea ca un văl de mireasă 1] 


6 minha mărtir, forma que eu destrui, integrada em mim 


Ordinea intrării în scenă 


Calea 
În tranşeele imnului 
Neliniştea 
O crimă pasională 
Metaforă dominantă 
Oracol 
Copilul şi adultul de pluş 
Fetiţa cu chibrituri 
Refren 
Lasă-ţi mîna peste-a mea 
Concert de orgă 
Da 


Nenumita 


Despărţire de un fost viitor 
Cineva acolo tirziu mă iubeşte 
A îngerilor 
Reţeaua clandestină 
Întîmplare cu nou-născut 
Sub papucii Doamnei lerni 
Primăvară primăvară 
Fetus 
Memorii 
Reportaj din urechea lui Beethoven 
În spatele frontului 
O meditaţie natală 


Străvezie închisoarea ca un văl de mireasă 1] 


CALEA 


Albastru marin e 
Încă în gîndul 
Ce poartă iubirea 


Fără de ţintă 


Căinţa speranţa 
Îi vălurese 
Singura undă 


Stingherul senin 


Rătăcire 
E un nume frumos 
În grabă-nsemnat 


Pe eşafod 


Corabia 
Dispare în nori 
Călătorii tresar 


Somnul dă rod 

ÎN TRANŞEELE IMNULUI 


Dragul meu trup, te amîn 

În cortul de frunze 

Pînă cînd vîntul sufletului 

îl va spulbera. 

Pînă atunci rabdă soldăţeşte. 
Celulele tale, reînnoite mereu, 
Sînt corul îngerilor căzuţi: 
“Ave Suflete! Ave!” 

NELINIŞTEA înoată de-a lungul braţului drept, 


Iese prin degete, se usucă în aer, 
Plonjează în valurile braţului stîng 
- Descriind un arc de triumf. 

Trec pe sub el, ca sub jug, 

Animale de povară, tăcerile. 

Şi liniştea altor miîini îşi lasă pe ele 


Miîngiierile 

O CRIMĂ PASIONALĂ 


La semaforul vîrstelor 
Nu am oprit 
- Plătesc cu roşul sîngelui 


Cu verdele ochilor odată îndrăgiţi 


Grăbit am trecut peste tine 
Suflete, tărcat cu ploaie 


Norule, de nervi străbătut! 

METAFORĂ DOMINANTĂ 


Trupul întins de-a lungul degetelor 

Nemilos arătînd mereu “înainte” 

Cazmaua istoriei 

Tranşeea săpînd-o tot mai aproape de Alpha Centauri 
Bătăile inimii —coifuri cohortelor de idei 

Masca de gaze a poeziei pe faţa alergătorului de cursă lungă 
Un om îşi sprijină capul în mîini, gîndeşte 

Gîndul lui e plasa gladiatorului 


Arunc-o, acum! 

ORACOL 


Vei urma drumul care duce la mare 

La plaja aglomerată de gingiile lucrurilor golite de dinţii cuvintelor 
Tu şi tribul tău le vei locui fără amintiri 

Privind abluţiunile soarelui, hrănindu-vă 

ne-ncrezător din ceea ce mîna mării vă va lăsa la reflux 

Unul va fi izgonit, de o forţă lăuntrică mai ales 

Dincolo de orizont, în caiacul umbrelor sale 

Întors nevătămat, după un timp egal cu puterea uitării hămălind în porturile 
viitorului 

Va-mpietri “ntr-o alveolă, va fi primul cuvînt, 

AI curajului, măcinînd 


Primejdiile ce vă-nconjoară 

COPILUL ŞI ADULTUL DE PLUŞ 


Pielea îmbrăcată în fiece dimineaţă 
Se desface spre seară 

În locul ultimei cusături 

Prelingînd idei sîngerînde 

Pe miini de copil. 

Rană trecută din vîrstă în vîrstă 
Roşu fir de deochi 

FETIŢA CU CHIBRITURI 


Pe unde inima mamei a trecut 
A rămas o pată, sîngerie 
- Inima tatălui, soare de hîrtie 


Un joc nevinovat o va aprinde pentru ultima dată 

REFREN 


Hai vino 
Vin-odat 
Pe ochiul meu 


Ce s-a-nserat 


Ca pe un ring de dans pustiu 


Hai vino 


Vin-odat 

LASĂ-ŢI MÎNA PESTE-A MEA 
Ca şi iedera 

Pe ziduri de cazarmă 

Unde-o armă s-a culcat 


Cu-o altă armă 


Ah, ce întîmplări subite, 
Ce aromă de agrişe, 
Susur mineral de miîini, 


Ritmuri de gheişe! 

CONCERT DE ORGĂ 


Am cerşit sub steaua roz 
Tangajul umărului ei şi ancorarea 
În părul împletit în cozi 


Trăgînd în hamuri înserarea 


Din gene-mprăştii insule de trestii 
În mari şi rare ape 
În tubularele prăpăstii 


Concert de orgă arzi în noapte 

DA 


Sub secera ta luceşte ochiul femeii, 

spune adolescentul 
Ai grijă de muchia de inimă pe care o odihneşti, 

(snop de-mbrăţişări şi speranţe) 

Să fie netedă şi tăişul hotărît, linie matematică 
Odată a ta, descrie-o cerc şi sînii aşează-i în centru: 
Aceasta e lumea perfectă! 
După mult ocol, neştiinţă şi teamă 
Escaladează-i 
Tot mai slăbit 
Aerul tot mai rar 
Numai sfircurile acelea se văd 
Înghiţînd cerului stelele toate 
Întreagă calea lactee 


Da! Aceasta e lumea perfectă! 


Cu iubirea călită de înălțimile sufleteşti 

Albită ca o rufă proaspăt spălată 

Nu crezi că sîntem chiar şi azi 

Aceiaşi tineri fericiţi de prima ninsoare în munţi 
Aceiaşi tineri înzăpeziţi de fericire 

Aceiaşi 


munţi de poezie? 

NENUMITA 


Frumoasă era 
Ca genunchiul luminii 


cu îngerul războite 


Trecătoare era 
Ca genunchiul luminii 


în palme de înger fugite 

DESPĂRŢIRE DE UN FOST VIITOR 


Poate să mai fie o viaţă de-apoi 
În vreo celulă în flăcări a Ioanei d'Arc 
Poate că morţii sînt mai tineri ca noi 


Cînd oasele cu zgomot de muguri se sparg 


Poate un gînd lovit de un altul 
Mai aprinde focul în cerul planetei Pămînt 
Poate din vatra gleznelor tale se înalţă chiar fumul 


Sărutului ce arde al clipei veşmînt 

CINEVA ACOLO TÎRZIU MĂ IUBEŞTE 


Şi ca un taur aburit 

ies anii tineri din arenă 
Faldul de cortină al pielii se desface 
Peste gest cineva trage 


Gluga de nisip a mîngiierii 

A ÎNGERILOR... 


Foşnirea frunzoasă a respirației 


Cade pe buzele ieşite din vara iubirii 


Miîinile se retrag una din alta 


Reflux şi plaje bogate în aşteptare 


Braţele — “n plutire se schimbă 


Din umăr mai sus pîn” la cuvînt 

REŢEAUA CLANDESTINĂ 


Iubirea pentru ea 
Era o suită 
Un şir de desene 


Pe-o ruină antică 


Fiecare cadru 
Mai curat, mai rar 
Pînă cât şi ochiul 


Este în zadar 


Pînze, pînze 
Osuar zburător 
Numai linii mînze 


Fac al lor picior 

ÎNTÎMPLARE CU NOU-NĂSCUT 


Muşchiul vorbeşte cu fibra copacului, 
Fiecare contracție e-un clipăt de ochi. 
Pădure şi om se privesc prin lentile de rouă, 
Un stol de păsări tunelul privirii-l străbate 


Ca un copil uterul mamei 

SUB PAPUCII DOAMNEI IERNI 
Sînt renii muţi şi-un cîrd de viermi 
E un glonţ, castel de hoţi 

Ali-Baba şi-atîtea morţi 


Dintr-un clin de zori fierbinţi 
Somnoroase gene se deşir, 
Şterg cu guma tot ce-am scris — 


De trei ori poem de os, în ce gleznă să te-nşir? 

PRIMĂVARĂ PRIMĂVARĂ 


Flăminzesc pe osuare de vise 


Suflet prăfos visele-nghite 


Îmi frec obrazul de obrazul luminii 


Mînzul iubirii se-mpinge-n vintul rostirii 


În căruțele gîndului tot ce-am gîndit 


Umblă liniştit între cei vii 


Aromele ierbii nările le taie fişii 


- Plaiurile pieptului leagă 


Se-ntrec peste mine ceruri feline 


Vibrez ca o frunză atinsă-n verzime 

FETUS 


Aproape sînt verde de cîte frunze ca flăcări mă ard 
Aproape sînt aer de cît în vîntul de nord şi de sud mă despart 


Gura-mi păzesc cu genunchii, 
ca din cuvîntul în mine păstrat iar să mă nasc 


Străvezie închisoarea ca un văl de mireasă 1] 


MEMORII 


Luptătorul se-aşează la masa de scris, 
Cu coiful alături, lampă de birou. 
Mina de ieri e-un mulaj de gips. 

Peste el, cea de azi, cercetătoare, 

Îşi plimbă fiorul care, tăind 

Nodurile degetelor, mîna de mîine o va ivi. 
Luptătorul s-a aşezat la masa de scris. 
Capul geme, încărcat de stele, 
Căzătoarele le pune obiele. 

În faţă prinde contur 

O şcoală de gladiatori. 

Arena privirii e răscolită 


De fălcile unor nori preistorici 

REPORTAJ DIN URECHEA LUI BEETHOVEN 


Cuvintele limbilor vorbite-n jurul tău 
Alcătuiesc, ca într-o roire de scurte vieţi, 
Cetățile gîndului, 

Cetăți de scăpare pentru cel războit cu el însuşi. 
Celule în care, locuindu-le rînd pe rînd, 

Lipit de zid aştepţi răspuns din celula vecină, 


Adunînd mărturii pentru lunga frază a libertăţii 

ÎN SPATELE FRONTULUI 


Dragul meu suflet, te amîn 

În buncărul oaselor 

Pînă cînd desperarea trupului 

Îl va sfărîma. 

Pînă atunci rabdă îngereşte. 
Fantomele tale, an de an văruite, 
Sînt corul singurătăţilor exilate: 


“Pace ţie, Trupule! Pace!” 

O MEDITAȚIE NATALĂ 


Se poate să fi fost o nepotrivire. 

E însă parfumul florii nescuturate şi stinse-n culoare. 
Trist, ierbarul aşteaptă un semn, o boare 

Cîmpul să freamăte iar mîngiiere, candoare. 
Sălbatică viţa-de-vie înlănţuie zidurile morţii. 
Pelerinii cîntă în negura nopţii 

Oaza de bucurie a dimineţii. 

Clocotul tăcerii-o răsună. 

Faţa trei ceasuri de noapte şi-o luminează 


cu vestea cea bună 

SCULPTURI ÎNTR-O EXPOZITIE 


(simetrii) 


Cristi V. Andrei 

1) Anonim 

2) Fără interior, fără exterior 
3) Iluzii 

4) Sinele 

5) Metamorfoza unui mit 
6) Natura sculptează 

7) Echivalenţe 

8) Alge 

9) Coloană 

10) Portret 

11) Piramida 

12) Căuşul 

13) Afrodita 

14) Soare negru 

15) Făurar 

16) Primăvară 


Catalogul expoziţiei 


17) Sărutul 


33) Anonim 

32) Unghi de lovire 

31) Cuminţenia 

30) Forme de seară 

29) Viltoare 

28) Autoportret 

27) Cină de taină 

26) Rugăciunea 

25) Tumul 

24) Eroul 

23) Chipul şi-asemănarea 
22) Desen spaţial din neon 
21) Scenă de vinătoare 
20) Sonorităţi ondulate 
19) Materialitate 

18) Geometrii noi 

ANONIM 

(“Din materii de m-ar deascunde”) 
Despădurit de mîinile ce-l sculptaseră 
Unghi după unghi rostogolind 


Pe urme-i atrăgîndu-i adulmecarea — 


Prin ce ploi l-aş pătrunde, 


Din materii de m-ar deascunde? 

FĂRĂ INTERIOR, FĂRĂ EXTERIOR 


(“O lacrimă străbătîndu-mă înot”) 


Praf 

Fulguitorul 

M-a deochiat: 

De nu zic şi n-arăt nici “sus” nici “jos” 
“Departe” şi “aproape”. 

Şi în zburare mergător — 


O, nu m-arăt! 


Borna pleoapelor 

Mă miîngiie 

La graniţi fiştind de timp. Sub tălpile privirii peste tot 
Aceleaşi ape, praf de lacrimi. Şi- 


-o lacrimă străbătîndu-mă înot 

ILUZII 


(“De-a Domnul peste-aceste membrane”) 


Locuiesc în sfera ochiului 

Dar mereu în alte sfere mă văd. 

De grinzile visului 

Stau atîrnat ca liliecii. 

În afara ochiului 

Mă zbat mă lovesc 

În alte —mai- sfere oarbe 

Mă joc de-a ascunsul-văzutul 

De-a Domnul peste-aceste membrane 
Care —mai mult- 


Nenăscut în ochi mă-nvelesc mă înfaşă 

SINELE 


(“...mersului, mergerii”) 


Toamna se pleacă 

În şuierul ierbii. 

În brunele vîrste. 

Spre casă întoarcere. 

Un tînăr lut țărănesc 
M-abate din drum 
Turnîndu-mi iar gîndul 
În formele trupului. 
Nesperat mîinile de iubire 
Odihnind pe genunchi 


Pe capetele pruncilor mersului, mergerii 

METAMORFOZA UNUI MIT 


(“Pînă-n adîncuri se mohoriseră”) 


Părinte al zorilor 

Degetul luminos sparse vederea 

Pînă-n adîncuri unde-mi se mohoriîseră 
Visele prizoniere 

(“Altamira, dragostea mea!”). 

Prefăcut în floare carnivoră 

Le mistui. 

Şi pe mine, dinspre năuntru spre-afară. 
Dispare. 

Lasă în loc, în locul crimei, 

Semn al trecerii 

Forma-şi lasă — 


Stafie pulsînd de-o viaţă făr-amintire 

NATURA SCULPTEAZĂ (CLIN DE NISIP) 


(“Mim al zborului, mim al puterii”) 


Nisipul se-nclină 
Sub patria vîntului. 
Coasta Adamului 
Linia oceanului 
Eva întinsă 
Pe plaja ochiului 
Sticla lui 

risipită. 
Mim al zborului mim al puterii 
Aerul sînul îi umflă: 
Duna nisipului 
Casă a privirii 

în ea mi te-ai dus. 

Zilele nopţile 
Încă o dată: 
V-aţi dus. 
Ridică-ţi respiră 
Sînul pînă la cer. 
Cerne-te cerne-mă 
Patria vîntului 


Fă-mă la fel 

ECHIVALENŢE 
(“Albe albiile trei”) 


Rostogolită piatra din jarul de lut 
Oasele mi.inii în pietre de vad 
Culmile apei în ochiul cel stîng 
(Greul luminii 

Greblează geana ochiului drept). 
Albe albiile trei 


Cosesc din vircolaci sufletul lunii 

ALGE 


(“Două verighete...”) 


Degetele 

Verzi 

(Verde de ființă marină) 

Iar şi le-mplîntă în piatra gardului. 
Pielea 

Verde 

O-ntinde pe falangele pomilor. 
Respiraţia-i verde 

Pulsează în găvanele casei. 
Două verighete (aur, aur!) 

În sedimentul verdelui 


Scrişnesc din îmbrăţişarea moale ce le poartă 

COLOANĂ 
(“Mai hai şi vai”) 


Întrepătrunsă cu o pală de vînt 
Creşterea oarbă a muchiei de sînt 
Se-mlădie pe corul de păsări 
(Scoici de altvînt) 

Pămînt fumurînd pămînt de altsînt — 
Măsură 

Curbură 

Arsură de vînt 

Mai hai ai hai 

Mă legănai şi — 

Vai 

Ce întrepătrunsă cu o pală de vînt 


Creşterea oarbă a muchiei de sînt... 


Străvezie-nchisoarea ca un văl de mireasă II 


PORTRET 


(“De treisprezece ori chipul”) 


De treisprezece ori chipul 
S-a-ntors înspre viaţă. 
Trăsăturile foşnesc a hirtie. 

De mîna soarelui mototolite — flacără. 
Scrisul înscrisul — lava 
Muşuroaielor de lumină încinsă. 
De treisprezece ori. Fără vorbă, 
S-a întors, m-a privit. 

Mi-a mîncat din adîncul clipirii. 
În adîncul clipei s-a-ntors. 
Depărtat 

Vuietul fundului de ochi 


De mare, al orbului 

PIRAMIDA 
(“Ale nisipului...”) 


Neprevăzutul s-a aşezat pe tronul amintirii 


Hohotul apei stăruie-n glezne 


Tulpina nesomnului bici peste cearcăn 


Fruntea plecată în coapsele moi 


Ale nisipului 


Piatră timidă, rotitoare, emoția 


Ca o mănuşă ochiul întors 


Se vede 


Totul se vede 

CĂUŞUL 


(“Ale cerului...”) 
Inchise în rufa vieţii 


În folia de plastic 
(Ca laptele-n pungi) 
Vederile — 


Supte de nori 


Două orizonturi 


Două mîini (văzătoarele) se-nchid: 


Plută de ceruri 


Valuri de oase 

AFRODITA 


(“Friza Plinşilor îi este privirea”) 


O fiară albastră (albastru de val văruit) 

Îşi doarme mînia la picioarele ei. 

Vinătul (vînătul înecatului) din ochii-i de Plins 
(Friza Plinşilor Friza Leilor îi este privirea) 
Încheagă clocotul sîngelui: 

Vine subţiri în coloanele albe 

Ale trupului ei. 

Buzele-i mă-nfloresc şi mă fură 

De-o parte şi alta ca aripi. 

Cuvintele născînd pentru ea încă o gură. 
“Sărut-o Sărut-o Sărut-o...” 

Val Şi val Şi val Şi val... 

SOARE NEGRU 
(“ Şlefuieşte cumplit”) 


Şlefuieşte 

Sub bătăturile palmei 
Singele osul 

Încrederea miîinii şlefuieşte 


Trecerea trupului peste alt trup 


Trecerea lunii roade cumplit 
Urmele paşilor 

Secatele soarelui. 

Soarelui. 

Mut 

FĂURAR 
(“Epilog de cometă”) 


Braţul nemaiîndurînd 
Greu de corp de paradisă — 
Se-ajură 

orbită 
Singelui său presupus. 
Şi fie şi coasă 
Tăind tulpina îngustă de cer 
Şi fie şi brazdă 
Primind dezvelitul stelar. 
La capăt chiar mîna 
Diîră de mînă 


Epilog de cometă 

PRIMĂVARĂ 


(“Din aceste atingeri încrengătoare”) 


Ademenită pasăre 
blîndă teamă 
Aşezîndu-mi în mîini — 
Stă copacul sub mîngiierile începătoare. 
La ceilalţi mă uit 
Trimiţindu-ne 
-- Din ochi încruntîndu-ne 
(Mal încruntările) — 
Sevele. 
Cineva —poate un spasm- va-nflori 


Din aceste atingeri încrengătoare 

SĂRUTUL 


(“Din unul în altul perechea supusă”) 


Bolta stropului de ploaie 

Aşezată ca la de vînt catedrale 

Haşurează 

Linia de unire a două pietre 

Două profiluri pătrunzîndu-se pe îndelete. 
Din unul în altul trecînd 

Atingerea de semn schimbătoare 


Perechea supusă Un-ei viclenitoare 


Străvezie-nchisoarea ca un văl de mireasă II 


GEOMETRII NOI 


(“Din arome de linii”) 


Grindina razei 
Modelează aureola 


Înaltelor trunchiuri 


Sus 
Cîmpuri 
Respirația ţinîndu-şi 


Inclină tăcerea spre sunete 


Nimbul treptează 
Din arome de linii 


Forme din cercuri descinse 

MATERNITATE 
(“Aşternut de privelişti”) 


Încărcată de gemeni 

Pămînteana căzu în somn greu. 
Rotind ameţind somnul în ea şi 

Pe somn rotindu-se svelteţi ierburoase 
Strigătoare de zboruri la zboruri fiinţe 
Şi alte privelişti aşternute cu viaţă. 
Aşternut de privelişti 

Rotindu-se în ochii Căii Lactee. 
Cosmosul, greu de priviri 


De ochi neîntrupaţi viclenite şi supte 
Însămînţare 


Înfometare 

SONORITĂŢI ONDULATE 


(“Războinicii luminii”) 


Pe lama depărtării 

Trec privirea 

Încrucişare de săbii 

Războinicii luminii. 

Tot locul vibrează 

Cu mişcări înțelepte de trestii desenîndu-mi 
Al răcorii 

Al umbletului pe buze de fată 


Dans spadasin 

SCENĂ DE VÎNĂTOARE 


(“Vultureşte îngerească”) 


Vultureşte îngerească 

Luna ochiului meu stîng 

Se —plinind- loveşte 

“N pleoapa franjurată-n ploi smintite 
A ochiului ceros. Şi drept 

Spin florilor vederii 

Îţi răpune nărăvaşul 

Armăsarul din călcii. 

Hai, întoarce-te şi-arată-mi 


Cum îţi bate, îmblinzită, inima sub sîn 

DESEN SPAŢIAL DIN NEON (DUPĂ THALES) 
(“Suflîndul... Linii... Mări...”) 


Suflîndul din ape ni se trage — 


Verduri subţiri şi desenate 


O lacrimă desprinsă 
Elastică 
De capăt întinsă pînă la starea razei de neon 


Acele verduri le-nchise transparent 
Zburări 

Desfătări de-nluminare 

Graniţe de aer, mişcătoare zări 


Linii 


Mări 

CHIPUL ŞI-ASEMĂNAREA 
(“Are da”) 


Din racla formei capu-şi ridică 

Creierul sentimentului 

(Da, are cap are trup are da 

Înfăţişarea unei fiinţe). 

“Nu te pot judeca” spune 

Uitîndu-se-n urmă. 

“Sorii tăi se spînzură violeţi 

De ideile mele: auroră boreală dragostea noastră. 
Mă-ntore 

În nevăzutul ce eşti 


Chipul şi-asemănarea cărora mă-nchin şi dezbin” 

EROUL 
(“E Calea”) 


Călătoreşte mai departe decât 
Ar putea cu gîndul să se ajungă. 
Singele i se face de piatră şi 
De pe ramuri de piatră 
Cade pasărea trupului. 
Şi din cer 

nu mai are de unde să cadă. 
Căderea lui e mai departe decit 
Ar putea cu gîndul să se ajungă. 
Piatra din spate e mai aproape 
Decât capul —împietrit- ar putea să o ascundă. 
„„„Uite cum Fiul 
Loveşte cu dalta în sînge de Tată: 
Închina-s-ar închina-s-ar 
Femeile 
Noroadele noastre de visuri: 


El nu mai e nu mai e! 


Cum stai tu în privirile noastre 
(nchinate-nchinate) 

Gri asfinţit 

Casă nomadă 

Inscripţie tăcută 

În milul privirii — cum te ferim! 

Cu pămîntală vegetală marină privire. 
(Cu foamea cea crudă slăvind animalul 


Visul următoarelor zile) 


Călătoreşte. 
E Calea. 


Mai departe decît ar putea cu gîndul să se ajungă 

TUMUL 


(“Ninsoare de os”) 


Ochiul ia foc 
Cenuşa se-aşează în miini 


Sub suflarea cea rece-ntărită 


Surul se-ngăduie soare 

Sura se-ngăduie lună 

De sus, o arcadă 

De os cimentat în mîna noroasă 


Se —ninsoare -încununînd mormâîntînd- sfărîmă 

RUGĂCIUNEA 


(“Cum era să fac o femeie goală într-un cimitir?”....) 


Val de vale se domoală 
Delurindu-şi somnu-n vise 
Fluturos gîndul ruină 


Aerul ce-n el se-nchise 


Din rubin şi din safire 
Flori se-aşează-n ierbi pietroase 
În final de învelire 


Pleoape stau, bisericoase 


Străvezie-nchisoarea ca un văl de mireasă II 


CINĂ DE TAINĂ 
(“Ale tăcerii...”) 


(omagiu deplin lui Brâncuşi) 


Încercuit 

De lumină 

Trupul fructului 

De douăsprezece ori se-mpărțţi. 
Mereu sîmburii — virf al săgeţilor 
Ochiul -Marele- razelor 
Închizînd 

Gura imaginii - 


Mire pecetluindu-şi cu sărutul mireasa 

AUTOPORTRET 
(“...lipit de palme”) 


O stea spînzurată 

De un albastru. 

Ca o limbă de clopot 

Smulsă din negura sunetului. 

Legănată în ochiul care —lipit de plame- 


S-a desprins 


Străvezie-nchisoarea ca un văl de mireasă II 


VÎLTOARE 
(“Al Tristei Figuri Cioplitor”) 


Inima se izbeşte de suflet 
Raiul de iadul privirilor 
Încălecare pe strîmbul răsunet 
Stă mîna cu dalta 

- Al Tristei Figuri Cioplitor. 
Hamul e uns cu umbre de lună 
Dedesubtul se-nalţă şi subţiază 


Ca o sprînceană-n mirare 


Miînioasă mişcarea 


Asupra miîniei se lasă 

FORME DE SEARĂ 


(“Am aprins lumînări”) 
Noaptea cuprinde genunchii 
Îi înfumură 

Cu suflarea de boală a 


A luminii 


Mersului am aprins lumînări 

CUMINŢENIA 


“Ce mînă apasă, pe grumazul ochiului, blind?” 


UNGHI DE LOVIRE 


(“Muchie a maifirii”) 


S-a stins 


Muchie a stingerii 


Mărturisire 


S-a alb 


Muchie a albirii 


Inluminare 


S-a mai 


Muchie a maifirii 
Fii! 

ANONIM 


Formă din formă 


Formă pentru formă 


Dinte pentru dinte 


Ochi pentru ochi 

ANTICARIAT DE IUBIRE 


Și alte vietăți 


Cristi V. Andrei 

Roadele s-au copt 
Pomul scutură aerul zilei 
peste ochii-mi inchişi 
Trece în cerul de dincoace de pleoape 
Aş spune că e o atingere omenească 
dacă n-aş şti că nu eşti aici 
Deschid privirea 
O rotesc după soare 
Mă gîndesc la lumină 
Mă gîndesc în lumină 
Adorm 

pe frontul dimineții, îndrăgostiții 


E o depărtare de lup între noi 

Văzduhul vorbelor se desparte de adîncurile lacrimii 
Aromele pielii se retrag din coloniile trupului vecin 
Pe ţărmul suflării eşuează peştele-vis 

Rece străluceşte în pădurile gîndului 


rășina poeziei 

a spune te iubesc 


De ce nu zîmbeşti? 

Raza de soare a trecut acum cîteva minute 
la o palmă de umbrele noastre 

Se va întoarce -ca şi cometa Halley- într-o zi 
Şi poate ne va lovi de-a dreptul 
lăsîndu-ne lac de lumină 

Dar pînă atunci te rog 

sigilează cu zîmbetul răcoarea 

acestei poieni de priviri 

în preajma căreia raza soarelui a trecut 

ca un iepure alb fermecat 


săgetat de propria-i vînătoare de spaţiu 

penaj 


Cînd mersul căţărător a două aripi 

se întrerupe în căpiţe de fulgere 

ca o pereche de îndrăgostiţi afundîndu-se 
în mierea verii: 

Ploaia se aşează (lacrimă a zborului) 

în zborul pămîntului 

Frunza argintie a plopului 

îmbrățișează febra albă a orizontului 

Mă chemi în mijlocul străzii 

Ne sărutam 

Iar spatele încins flagelat de biciul metalic 
al automobilelor gonind gonind 

Şi păsări deasupra 

Sărutul nostru păgîn în altarul de pene 
urcînd 


urcînd 

vară indiană 


O vară-ntreagă ne-am iubit 

Noapte de noapte între grămezi de pepeni verzi 
Piaţa pustie se rotea 

pe lama de cuţit tăind în fruct 

Un pepene rostogolit s-a spart şi-mprăștiat în univers 
în zeama-i roşie se scăldau 

cuvintele nespuse agonizând în colţ de stea 

Ca o ţărancă neînţelegînd copiii săi de la oraş 
se retrăsese înfoiată luna-n nori 

Un cîine vagabond ne lumina 

cu ochii-i doi galbeni sunători 

de-o dragoste împărtăşită 

plătindu-ne secretul de-a ne ști 


în zori închiși în sîmburi şi-n ispită 

septembrie 14 


Secerișul şi arătura de toamnă 
s-au încheiat 
Pe cîmpul din marginea oraşului 


pe cîmpul din marginea ta 


Eşti o amiază puţin trecută 
Elegantă 
Ţi-ai însușit cosmosul 


iar eu un vis perfect, aurit 


O cosiţă moale, înceţoşată 


îmi clatină buzele 

măști în septembrie 


Reclama revistelor 


i-a dublat farmecul 


Un buchet de crizanteme 
mustind de albe petale 


odihneşte pe masă 


Scrisoarea de la tropice s-a uscat 


în cerneala unei nopţi temperate 


Tînărul străin a cuprins-o 


Dar buzele ei sînt departe 

în marea caldă din sud 

Legănînd sărutul printre vameşi şi stînci 
spre ţărmul ştiut 


spre un vechi început 


Un fluture albastru 
cu aripa-i arsă mai luminează 
cînd tîrziu, obosită 


lampa o stingi 

mai vino 


Mai vino 

Îmbrăcată-n rochia bej 

și cu saboţii italieni 

Să luăm alune la o halbă pe terasă 
în oraşul care-mi plînge-n casă 

Să mai bîrfim pe cunoscuţi 

pe ciubucarul chelner 

şi gura ta roşind sub ruj 

Să-mi spui ultimativ că nu te-mpaci 
să stăm în gazdă Decit aşa 

mai bine-n brazdă ne-am iubi 
S-arunci cu mii de draci pe masă 

să tortureze răspunsul meu indiferent 
Împurpurată de furioasă să te ridici 
să te întorc şi să te string 

căzînd în apa ce taie orașu-n două - 
din gîndul în care ne-am tăiat 


să curgă o lume nouă 


Mulţimile răsuflă uşurate 

cînd amîndoi, rizînd 

atingem malul 

Şi tuturor le iei vederea spre soare întorcînd 


coapsa şlefuită ca piatra rîului de rîu îndrăgostită 


poem 


Imbrăţișează-mă 


Cu un sărut lung 


Lung 


ca un poem pedagogic 

parfum de roze 


O fată frumoasă de dimineaţă 

îţi alungă melancolia 

umezeala din inimă 

Ferestrele larg ţi se deschid 

în plină iarnă 

Aerul 

ca o ghilotină 

îți taie prezentul 

Căldura primăverii năpădind epiderma 
Spaţiul gîndului ţi se umple de trandafiri 
agățind hainele fetei 

Cînd crezi că ai prins-o 

se risipeşte în tot ce ai mai aproape 


Parfum de roze, o ceaţă pe ape 

alb abstract 


Alungat de norul iute 
înspre maluri de ninsori 
în zapezile știute 


îmi las trupul zburător 


Aburi albi lăptoşi 
orizontul îl îndeasă 
în privirea care doarme 


cal troian în geana deasă 


Aerul e numai alb 
nuanțele doar dau conturul 
Şi îmi e atît de cald 


de un vis iubindu-mi gîndul 

alunecări 


Mă priveşti 

din desenul tabloului 

Fereastră prin care m-arunc 
prelingîndu-mă pe zid 

mai jos de linia creionată a gitului 
între așchiile lemnului spart al ramei 
între sînii tari ca piatra (!) 

Mă priveşti cu acelaşi zîmbet 
neobosit sănătos şi matern 

de ruină antică 

scursă încet în pamînt 

într-un lan de nu-mă-uita 

la poalele grilajului ce desparte de ea 


pofta de viaţă a civilizaţiei moderne 


Străvezie închisoarea ca un văl de mireasă III 


peisaj marin 


Luna iunie te face cea mai frumoasă 
Cireşele se roşesc de atita dorinţă 

Cînd cobor dealul îmi pierd singurătatea 
în şirurile de iarbă cosită 

Paşii-mi sînt grăbit îndemnați 

de vintul din inimă 

descătușînd 

o libertate șoptită 

În dupăamiezele decapitate de sfinţi 
ploaia-mi prelinge pe geam 

zîmbetul ce azi nu mi l-ai dat 

Si ce bucurie speranţa gustului ei sărat 
Parcă te văd pe plajă 

strălucind de sub pleoapa mării 

Sărutul se împrăștie în apă ca o plasă pescărească 
în care amurgul ne strînge 
luminîndu-ne marginile 


și tu - cît de tăcut liniştesti un val rebel, întîrziat 


Luna iunie te face cea mai frumoasă 
Cireşele se roşesc de atita dorinţă 

Cînd cobor dealul îmi pierd singurătatea 
în şirurile de iarbă cosită 

Paşii-mi sînt grăbit îndemnați 

de vîntul din inimă 

descătuşîind 


o libertate șoptită 

clasicism 


Trăgînd în piept aerul, probabil tot aerul dimineţii 
îi încredinţăm 

pariul străduinţei noastre - 

imaginaţia unui creier exterior 

Deasupra-i pendulează fără să clipească 

discul ochiului 


urmele lăsate confirmînd mișcarea de rotaţie 


Îti spun acestea de la fereastră, peste umăr 
Răcoarea violetă a primei ore te-a readormit 
Te-aş putea trezi treptat 

dăltuindu-te în artistice săruturi 

Cu fiecare din ele 

Grecia cea veche ar goli muzeele 

trăind printre noi cu o frumuseţe sporită 
Dar prefer să-ţi intuiesc statuile 

în somnul lor, alintîndu-le liniştea 


cu gîndul orb al unui creier exterior 

trecutul continuu 


Primăvara îmi fluieră-n oase 

pînă departe, prin ochi 

curăţă de ultime 

bucăţi de zăpadă 

Vederea păstrează-n trecutu-i continuu 
doar gestul ninsorii şi şansa albirii 

Ce te face să crezi că sînt rece? 

E temperatura la care te ţin neschimbată 
Şi primul sărut 

cum altfel ţi-l închipuiai înmugurind 


revenind? 

Sub bluza violet căldura e de catifea 
Şi sînii-s pali ca-n iulie luna emigrată 
Și mîna albă ce-mi întinde ceaşca de cafea 


E-o rază de pelin şi de tăcere toată 


Dar şi secunda neînduplecată abia abia 
De sună cînd într-un vers te-adun furată - 
Sub bluza violet căldura e de catifea 


Şi sînii-s pali ca-n iulie luna emigrată 


Ea cu un gest de patimă-n mirare îmi ia 
Cuvîntul dezbrăcat - pe buze 

Şi-a mia noapte mi-l aduce 

Basm Şi înc-o noapte de nesomn pentru-a afla - 


Sub bluza violet căldura e de catifea 


Străvezie închisoarea ca un văl de mireasă III 


stille nacht 


Ochii tăi verzi-cenușii sînt pomul de iarnă 
Imaginea noastră din oglindă 

îmbrăţişaţi ca pentru amintiri 

e singura lui podoabă 


şi singurul colindător 

sub cerul liber 


Seara coboară sau urcă 

Drumul e-acelaşi 

Trece pe sub bărbia ta În marginea lui 
Ghemuit să adorm Cu ochii deschişi 
Visez la bolta-nstelată Buza de jos 
Ți-o trag de sărut 

Peste-o metaforă foarte uzată 

Se aude un motor E ultima cursă 
Haidem şi noi 

În primul sat ne oprim 

La o casă cu pod În el 

O mînă de fin Degetele-i zdrobite 
De al tău sîn Ce îl rotesc 

Printre alte planete spre răsăritul 


Pe care jumate-adormită-l îngîni 

ghioc 


Ceaşca de cafea 

Întoarsă cu gura în jos 

Cu poalele puţin ridicate ca tine pe malul spumos 

În noaptea ce se răsuceşte de pe-o parte spre alta-nspre zi 
Ghioc ce-mi vestește 

Că-n dimineaţa de miine te vei întoarce 

Visul să-mi seceri 

Ca şi glezna ce valul trezeşte 


În marea adormită prin care îmi vii 

o nuanță mai tinară 


O căldare cu apă mi-am azvirlit pe faţă 

Era în ianuarie 

Ruleta soarelui mă cîştigase pentru ziua ce începuse 
Mi-am pus cravata cărămizie 

Ca şi cum mi-aş fi pus inima mai în faţă 
Schimbiîndu-i culoarea pe o nuanţă mai tînară 
Am luat străzile sub braţ, pămîntul să-l pot mirosi 
Apoi, cu grijă, la loc, să nu-mi împiedice avîntul 
De-a sări gardul într-un cireş ori vişin 

Golind savurînd borcanele cu compot 

În ţinuturi pe care le-ai dori mai aproape 

Şi ele pe tine 

Pe-un covor zburător 


Fermecata cravată cărămizie 

calendarul speranţei 


Ninsori şi cîmpuri de zăpadă 
mînăstiresc pe visul tău 
și de sub pleoapă o să cadă 


la primăvară Dumnezeu 


Obrazul înclinînd fierbinte 
pe palma de sfială şi răcoare 
de tine să-mi aduc aminte 


pe-ntiia ochilor ninsoare 

visar 


Alunecă cuvintele de pe gînd 
șchiopătînd de piciorul vederii 
Cercul decade-n triunghi 

Şi număru-i frînt de linii rebele 
Dezbrăcată de eleganța culorii 
ideea e nudul din care răsar 
dorinţa de mare şi de pustiuri 


dragostea nobilă a unui visar 

imn zăpezilor de sub degete 


Se opintesc falangele-n zăpezile hiîrtiei 
Coiful şi scutul simţirii 

- acea mîndrie şi-acea vorbă dibace - 
le depun pe altarele păcii 

Dar las să-nainteze privirea războinică 


în ochiul ce încă mai tace 

reciprocitate 


A fi-mă, tu - 
din trunchiul privirii căzute 
Rînduieşte-mă dincoace de hotarele pleoapei 


pe pajiştea pînă acum nevăzută 

cu mai puţină îngereală 


Te-am prins în tencuiala ideilor 


să nu mi se surpe sufletul 


Urma tălpii ţi-am luat-o pe gură 


robindu-mi vorbele ţie 


Voi muri în spînzurătoarea suflării tale 


oglindindu-ne în bălțile ochilor plînşi 

eli, eli, lama sabakhtani? 


Oraşul simţurilor e în flăcări 
Cade pielea amintirii de pe corpurile vederii 


În afara cetăţii griul străluceşte nesecerat de braţele iubirii 


Cînd, Zeiţă, primi-va 


ţărmul cuvintelor tale briza gurii mele, cînd? 

vibrație 


Vei da cercului greşeala liniilor tale 


Şi sunetului îi vei da 


atmosfera liniei tale, -nsoţitoare 


Ochiul se va tremura de cercuri 


greşite-n semne de-ntrebare 

întilnirea 


Pe coama degetelor unduieşte 
iarba răsuflării 

Ascunse în ea 

două sărutări se pîndesc: 

o şoaptă se înalţă pe bolta auzului 


- e fumul unei explozii 

portret 


O-e, o-e! strig privirii încălzite în căldările sînilor 


Ai! ai! îmi răspunde 


înflorind vineţiu sub răcoarea strigării 

jurăminte 


Pînzele vederii 


pe catargele cuvîntului 


Cenușşile vîntului 


în vetrele inimii 


Sarea buzelor 


în marea sărutului 


Osul fericirii visînd nemurirea 


sub carnea morţii 

Hei-hoo, hei-hoo! aleargă ochiul prin văzduh 
după lumina care 


în somn mi l-a răpus 

Ca un strigăt de piele 


întinsă pe spiţele luminii rotite de stea 
era numele femeii iubite 

Ca un aer alt aer nascînd între mine şi ea 
Între gurile noastre nălţat 

îngerul aerului 


asfixiat 

autoportret cu urechea tăiată 


Ochiul e glontele ieşind prin ţeava luminii 


Trupul, tunelul de aer ce-l mărginește 


Auzul e aripa decupată după forma tăcerii 

icoana 


Intre două clipe între două aripi 
se ţine în el însuși sentimentul 
vina luminii spre inimă-i pompează infernul 


și capu-i cu privirea seceră gînduri 


Sîngele lui e o lavă pe tălpile cerului 
Suflarea - răcoarea din preajma alergării 
Şi mîna care acum îl descrie - sălbăticiunea 


scuturîndu-se, cu spaimă, de îngeri 

strigăt de luptă 


Voi veni într-o seară cu marginea caldă 
de călărirea ochiului pe asfinţit, 
vei străbate stepa atingerii 


dintre degetele răsuflind obosit 


Păianjenul iubirii mă va răpune 
înainte de-aţi spune bine-ai venit, 
vei aşeza peste mine o privire de piatră 


şi voi sta către lume, răzbunare de vis 

verde-roșu de șeherezada 


O cărămidă în timp 
o piruetă-n zidire 
ne-om propti-n alergare 


mușchii luminii ne-or dezţepeni 


Îmbrăţișînd 
dealul încolţit din sînul mamei - 
tu, cu iarba pletelor 


eu, cu roșul ham al înserării 


Cum vei mai răsări! 
pe cîmpul unei celule din viitorul mileniu 
Şi - îndreptîndu-mă către tine dinspre-o altă memorie 


ca şi califul ieşind, pe-o roşie cămilă, pe poarta Bagdadului 

dune 


Vin din sahara unui sentiment 

pe braţ port amprentele mîinii străine, nomade 

- oaze 

traversate, cu acele ceasului drept lancie şi sabie, 


de-un don quixote 

lustraţie 


Dragostea mea e domestică 
are forma chiuvetei 

Vino de-ţi spală mîinile 

ca pilat din pont 

după ce răstignitu-m-ai 


în oglinzile dimineţilor tale 

migrație 


Ai ales frunza. 

Pielii, culoarea scoarţei de copac. 

Ai fremătat de mine două anotimpuri. 
Ai luat drumul pamintului. 

Gîndind la păsări migratoare 

am luat drumul cerului. 

În locu-mbrăţișării 

o himeră de negru şi alb 


radiografie a patimii 

acasă 


Mama a-ntins capcane pe-ntreg corpul 

și-n bucătărie 

Aud gura tatei 

păşind prin anotimpurile mamei 

Pe mine m-aud cosind tăcerea crescută peste ei 


- ciobul unor inimi îmi sîngere talpa 

strada 


Gonesc limuzinele sîngelui 
De-o parte şi de alta se-nalţă 
clădiri cu trup feminin 
Acoperişele de ruj s-au încins 
Totu-i muiat în tuşul iubirii 


Caligrafic, un copil trece strada 

scriere fără singe 


Chipul tău îl pun de sămînţă 

pentru astîimpărarea foamei de frumos 
Călcîiul linge din subgenunche 
mulajul planetei pe care ai fost 

Inimă, de cretă! 

Altfel n-ai fi scris 

pe o simplă piatră 


rău de paradis 

inimă, inimă, nepereche de doi 


Cum ai sui coloana de mercur 


şi din tine ar curge sînge pur 


Cum pe clavicula ar patina 


palma şi cu buza ce-o-ntrecea 


Cum-necum lungi-vei vorba 


ca pe-o stafie de crin 


Din genunchi catarg de deget: 
e al mîngiierii scufundate 


sub un fulger din senin 

o sentință, o știre, un zvon 


E copilul legănat în propriu-i suflet din spînzurătoare 

Scoţind limba către trupul înrolat în mecanica de fanfară 

Căruia coroniţa din clasa întîi i-a dat, ea singură, an de an, vertebră dupa vertebră 
Pînă cînd din cartilajele memoriei şi-a făcut deget sensibil - 


care-i încearcă temperatura la care pluteşte trupul unei lumi abia începute 


E copilul legănat în propriu-i suflet din spînzurătoare 

o cercetare în zori 


Are o iarbă verde de depărtată 

undeva în curbura irigată a vîrstei 

Îi păşesc pe auz greieri globtroteri 

Sunetele prind corp dintr-un sandvici de sunete plate 
Lentile odihnesc pe ramuri de simţuri 


repaos trădind celulele zborului 

spre nord, nord-tu 


L-a învins jumătate de ploaie 

Cealaltă, de prea mare sete, a ars-o pe limbă 
Dar l-a învins jumătate de ploaie 

E întreg umezeală, pătrunde în aer şi case 


Inverzeşte mușchiul tăcerii 

în acte civile, de basm și de teatru 


Dar nu mai e timp să poţi număra 

rotulele zdrelite ale sîngelui îngenuncheat 

în acte civile, de basm şi de teatru 

Treci prin sentimente ca printr-un cîmp de urzici 
și seara te ustură abia 

locul unde ai fost ferestruit peste zi 

în acte civile, de basm şi de teatru 

Eliberînd căldură 

pentru nevastă copii pentru tine 


în acte civile, de basm şi de teatru 

terapeutul 


Închid cu fermoare de plumb 
rănile gurii pe trupul poemului 
ÎI izolez într-un azil de bătrîni 

în cartier de blocuri clorofiliene 
E. mai uşor acum să calc pe asfalt 
a umple sifoane e-o relaxare 
limbile-nsetaţilor sînt stele 


inima mea un clondir de parfum 

Sînt două vase din care sorb cu putere 


al curajului şi al lunii de miere 
Steaua - să nască, grea de păcate 


Cenușa timpului e o plagă sub coaste 


Pulsaţie a-ntrebării în arterele gîndului 
ochii-i lipesc de ochii poetului 

stivă de ochi de ritmuri şi rime 

și iarăşi desprinşi 


ca lentile aburite de lacrimi vecine 

castel din cărți de joc 


Unde, unde e cu tine 
o-mprejurare de mai bine? 
Unde sînt de pică aşii 

și valeţii verzi, trufaşii? 
Riga a răsturnat caleașca 
damele s-au strîns caro 
decarii au înhămat rădaşca 
cupa inimii galop 

a turnat pe drum de seară 
Jolly Joker sus pe treflă-i 
răstignit de-al său popor 
iară tu astepţi săgeată 


dinspre-o miză de amor 

Eu l-am gindit un tînăr 
în cămașă de cobalt 
şi-n încheieturi cu glonţi 


de sidef şi de smarald 


Fluvii roşii verzi albastre 
decurgeau din mila lui 
peştii se grăbeau să-noate 


în amonte sîngeriu 


Între noi planeţi de sticlă 
îşi vuiesc grote de somn 
Orga viselor suspină 


- tuburi arse, de neon 

Mă rog de tine să treci pe strada aceasta 


umbrele-mi să paveze sub paşii tăi şoapta 


Şi iarăşi te rog, bătăile inimii fă-le vertebre 


inima mea ca măduvă-n ele s-ar trece 

Fetiţa cu funde albastre 
cu rochia-n bulina 

ochilor de crabi 

trece Marea Liniştii 

printre bărci liliputane 

spre veneţii de oglinde 

cu reflexe artizane 


Fetiţa cu funde albastre 
cu roşu penaj pe priviri 

balerină a zilei porneşte 
elicea-n nebune rotiri 


Demonul mării “i șoptește 
te iubesc fetiţo vino 

între alge și rechini 

dar de nuntă ţi dau taifunul 
olandezul zburător 

fi-va nașul însoţirii 

noastre pe-un eşuat vapor 


Fetiţa cu funde albastre 
cu roşu penaj pe priviri 

balerină a zilei porneşte 
elicea-n nebune rotiri 


Titanic! Titanic! 

Țipă albatrosul 

Up-ap bate inima 

bip-bip telegraful 

Pe creste de valuri e spuma 
mării de goana 

călcîiului roasă 


Fetiţa cu funde albastre 
cu roşu penaj pe priviri 

balerină a zilei porneşte 
elicea-n nebune rotiri 

navetă în metru antic 


De ieri s-a împlinit încercarea 

de a ajunge pe o muchie de cerc 

De aicea totul e drept 

și gîndul la tine dă fericirii un spaţiu 
cu timpuri curbate: 

O, sînii tăi pozînd în Vezuviu 

şi ceasul stricat al mîngiierilor 


căutîndu-şi măsura într-un tratat de Vitruviu! 

Tremurător, ca vintu-n pata unui arbor 
mai uşori împreună 
cădea-vom poate 
din cerneala lui Shakespeare 
într-un timp de hîrtie 
(Vai! M-am pierdut! Nu sînt aici nicicum!, Romeo, 1.1) 
Se dobiîndise din mine 
o părere 
o haină de zbor 
Pe sine se-aprinse cu line 
locuri de umblet şi de izvor 
A unei duse deduse scîntei 
am fost de mîhnire altar: 
iubită de-un Miine Şi grei 
cădeau ochii într-un somn corturar 
Şi macul şi frezia şi salcia stăpîne 
pe trupul ce nu mi-l mai văd 
vor creşte acolo ca Ieri să-mi rămînă - 


ziua nemainăscută din luna coaptă-n prăpăd 


Soarele galben pe cerul plutind în paloare 


Eu - dusă, piezișă, pe-un lan de oarbe cocoare 

Coaja oului spaimei s-a spart 
Aştepţi răsăritul de monstru 

sub aripa de liliac 

Trece o zi trece un veac 

Nimic nu apare 

Doar chipul tău palid se-nchide 


într-o coajă de ou, neașteptat 

E-atîta de frig, sentimentele-şi suflă în pumni 


Ninge de le-ajunge norilor zăpada sub limbă 
De ziuă se crapă ca un reumatism vindecat 
Coarnele soarelui pe-ntinderea albă înţepenesc: 


paranteză în care ne-au găsit îngheţaţi 

Te-am văzut; erai întinsă 
între viruşi eleganţi 
gura îţi era pestriță 


de un ruj de la Bizanţ 


Ca şi-un ochi de aragaz 
îţi ardea privirea albastru 
iar apoi verde de praz 


se punea-n alţi ochi de-a latu' 


Nervii-mi sînt cînd calzi cînd reci 
viață de calorifere 
Mă reped să iau un trenci 


dar mă lacrimi pîn' la piele 


Degetele le-ai făcut 
prafuri medicamentoase 
le presari pe piept pe gât 


să tuşesc rime frumoase 


Vai, m-ai otrăvit! 
Te-am văzut, m-ai pitit 
între viruşi eleganţi 


sub un ruj de la Bizanţ! 

domino 


Negre cuvinte, mușcături dezvelite 
pe zăpada întinsă ca pielea unui dalmaţian 
acoperind 


partidele de viînătoare din primăvară şi toamnă 

Cîmp sleit de focul luptei 


glasul fumegă orgolii 


Cu-n oftat greu de şenilă 
în al minutului deşert 
o amintire (o reptilă) 'şi lasă 


amprenta fumului incert 


Felii din cerul roşu în amurg 
plutesc ca şi gondole 
pe ochii isprăvind oglinzi 


din care chipuri lungi se scurg 

Merg arăbește, de la dreapta la stinga 


Praful călcîielor înalță pe fata morgana 
Gitlejul vuieşte peşteri de sete 

Animal nedeprins cu lumina, osul, sub piele 
e mai alb mai subţire 

Vîntul soarbe din vasul urechii 
picături muzicale 

Luna e plină, ca o vezică de soldat 
veghind ceremonii funerare 

Soarele-i pîndeşte, de peste gard, 
ruşinea de fată mare 

Merg arăbeşte, de la dreapta la stînga 
Merg în viraje, conturez o ţintă 

în jurul unui semn de punctuație: 
pulsul miîinilor tale, dreapta şi stînga 


- unde sînt oare? 

flux 


Scuturat de ultimele cuvinte auzite citite 

capul, ca un pește pe plajă, se-ntinde pe pernă 
aşteptînd creşterea apelor somnului 

Trupul, o meduză prin care priveşti 

ca-ntr-un acvariu plutirea organelor 

peştii exotici ai hemoglobinelor 

Celulele pielii se-ngrămădesc, alge verzi şi albastre 


Respirația străbate prin ele, șalupă de coastă 

diminuendo 


În eprubetele degetelor priveşte 
depuneri şi pregătiri de atingeri 
și plajele pielii suflate 


de-adieri de pe ţărmi depărtaţi 


Şi globi oculari holografic rulează 
pelicula acestor vedete 
pe laringe se urcă un strigăt ocnaş 


pușcașii luminii-l așteaptă 

reţetă de ochi împletit 


Linguri de pleoape 

'ncărcate 

cu zeama luminii cu verdeţuri gingașe 
cu blînde găluști ca tumuli postbelici 
Fiert totul la somnul domol 

la pulsul normal al unui gimnast 
executîndu-şi proba la sol 

Şi nu te trezi nici depărta de real! 
Lingă ochii şi-apoi 

cerceteze cu botul 

linguri de pleoape 


şi mîna stăpînă a unui vis lingurar 

scrisoarea soldatului 


Sînt stăpîn pe mirarea de prînz 
cînd soarele nechează înalt ca un mînz 
Privirile rătăcesc 

călare pe ierburi 

se cheamă cu goarne 

de lacrimi compunînd curcubeul 
Mina e ugerul din care mulg poezia 
subţioara-ncoronează 

umărul femeii alături întinse: 

Fii binecuvîntată Miss Fantezia 
deocamdată e pace 

şi în tranşee 


creiere stau adormite 

Încercare fără prilej, întimplare mai fără de moarte 


Vreau să trec printr-un şir de inele aprinse 
Cu salt leonin 

dresat, elegant 

Între ele tunele cu margini deschise 
asemenea pielii-nconjurînde cu pori 

osul casant 


Mă rotesc în sens antiorar 

pentru cauza pierdută a dreptelor linii 
ca un vultur rotind sub al lunii pătrar 
umbra vînîndu-şi, rotită pe spinarea 
unui măgar 


Ajung pe o ţintă dintr-un poligon militar 
zale îmi fac din cartuşe de exerciţiu 

Don Quixote-i prăfuit e murdar 

virtuţii ce i-a rămas 

toţi spune-i-vor viciu 


Acum e momentul s-apari în scenă şi tu 
cu buze după care voi recunoaşte 
dragostea garantat comestibiă 

Genele, grilaj mătăsos, ne-or închide vederile 
aşteptînd refluxul unui fior generos 
Le-om elibera către stele 

iarbă înaltă şi aderentă 

va trage cu vrejuri în jos 

motoarele inimii, stinse 

în huruitul poeziei 

duios 

tunelul timpului 


Stai pe canapele de rouă pe arcuri de curcubeu 
se scutură-n jur livezile gîndului 

priveşti 

pe pielea braţelor 

genuflexiunile umbrelor norilor 

Degetele, umflate de reumatism 

cu grea respiraţie de balene eşuate 
văluresc părul unui copil 

căpitănia portului anunţă timp de furtună 
tu te-ndrepţi către larg 

căzînd în hăul gurii care te strigă: 


"Prietene!" "Iubitule!” "Tată!" 

oaze 


Piramide de-ascuţişuri pe nisipul respirării 
Gînduri agăţate în cuierele-ntrebării 
Ciorapul tras pe picior, mătăsînd 


emoția mersului alături de-un nor 


E fraged portretul uscată e mîna 

Să cadă! să cadă! strigă poporul 

În arenă umbra se retrage sub cele 

cinci suliți de degete luminînd de amiază: 
mîna ta 

închizîndu-se peste roua din palmă 


ma află 

spre cascadă 


Riduri pe frunte albiile-şi mută 


Miîngiieri le urmează pe-o plută de deget 

Și acum e vremea dulce 
să ne-nghită un parfum 

să ne rumege cu dinţii-i 

moi, de iluzie Şi nebun 

să ne-mprăştie în corpul 
recitirii unui drum 

unde beduin cuvintul 

pe cămilele de fum 

a-ncărcat burdufuri pline 


cu un fel de roșu scrum 

Tragedia ciorapilor tăi de mătase 
Îngăduie florilor de cîmp să te atingă: 
Lumină cu altă lumină se coase 


împletind un năvod, privirea să-mi strîngă 

moartea călăuzei 


Prin plămînii obosiţi ai creionului 
respiraţia cuvîntului rară 
Solemnul tam-tam al grafitului 
pe pielea rinocerilor albi 
Cititorul, renunţind la vînătoare 
va-ndepărta ţeava ochiului 
urmărind somnambulic 

tatuajul numelui meu 
Descuamate, drumurile se refac 


într-un nou labirint 


Străvezie închisoarea ca un văl de mireasă III 


mie, de viu îmi e 


Port o hlamidă de ceaţă 

şi-n ea ascund un vraf de dicţionare 
Ochii-mi sînt de verdeață 

păscuţi de tot împrejurul 

despărţit în forme animale 

Pentru că sînt, nu pot fi decît vînătorul 
Dar nu mă hrănesc decît cu verdeţuri 
cu ochii-mi crescuţi 


peste cadavrele vinătorilor mele 

freamăt 


Foarfeca metaforei 

decupează legenda trupului tău, translucid 

Ne iubim doar prin alunecările pielii 

porii pe pori fac respiraţie gură la gură 

ne iubim doar prin mari suprafeţe 

ignorînd populaţia din purgatoriul cartierelor anatomice 
Dar ce demonstraţii 

ce gălăgie răzbate pulsînd în artere 

cînd gura retează pe trupul iubit 


cătuşele de pe fioruri rebele! 

Nu am timp să fiu bolnav 
nu am timp să fiu sceptic 

osul mandibulei spart 

îl umplu cu replici 

Nu am timp să fiu trist 

nu am timp pentru timp 
gîndesc doar cu spaţii 

și-ntîrzii să mint 

De vină e cordul 

pe-ale cărui coridoare de ritmuri alerg 
în față s-ajung, să-mi călăuzesc 
plutirea greoaie 

spre sud 


de aisberg 

i eu... 


-V 


Trag draperiile 

plajă-ntre marea luminii și mine 

În stîncăriile trupului 

(locuri unde senzaţiile-au sedimentat după retragerea lacrimii) 
îşi fac cuiburi cuvintele 

Țipătul lor răzbate ca un ecou 

ca un rest al zborului 

Ouăle lor sint metastazele viciului de a fi 

Tot corpul e un ou De piatră 

Ce va ieşi? Un vulcan o iarbă 


sau chiar o pasăre şi de-mpietrire mă scapă? 

context 


Sîntem două părţi ale unei arhitecturi în schimbare 
Mișcare reper 

pentru propria-ne translație 

a unuia faţă de celălalt 

Două mici suprafeţe din regiuni diferite: 

stratul anticoroziv şi structura de susţinere 

Or: molecula din materia fundaţiei şi pelicula termoizolantă 
Or: peretele din care gilgiie lifturi 

și acustica din rotonda ciudaţilor 

Derulăm telepatie 

amintiri de pe vremea cînd eram pe planșetă 


Sîntem actuali 

pagină din cervantes cu ilustrație de bruegel cel bătrîn 


Să fie creier acela din cutia craniană? 
Mai degrabă scrișnet de roată medievală 
pe care se trag gînduri rebele 

Şi sînge să fie goana din vene şi-artere? 
Mai degrabă feline 

hăpăind crude bucăţi de poeme 

Si oasele - articulează bufonul nebun 
meningea pe care stă scris 

acestei lumi în război 


ordinul de lăsare la vatră 


Timpul 

rece 

pe-un cal de fier 
Mina ta 

mănuşă îi este 

şi scutier 

Prin ţeava strigătului 
şiroieşte luna 

ochii băltind 

Celule descuamate ning abundent 
zăpezile virstelor 
aşează-ntre noi 


un cuvînt făr-accent 


Străvezie închisoarea ca un văl de mireasă III 


Pleacă cocorii 


Nu-i vedem dar știm că e timpul 

Stăm pe o culme de deal 

simțim pictural peisajul 

pentr-un observator avem imobilitatea unui tablou de muzeu 
Desculţi - cîtă inocenţă, cîtă teatralitate? 

Mă întreb câte cuvinte se-adună pe limbă 

în aşteptarea descleştării gurii 

spre a ieşi la lumină, spre tine 

Sărutul -la ce bun? cînd ne privim drept în ochi? 
Şi ce-am avea de pierdut cu-n sărut? 

Nici un paradis nu avem de pierdut 

venim mai unul spre altul şi parcă 

noi şi toate se depărtează - mai repede 

mai repede 


după legea lui Hubble 

credința 


"Mă zbat în propriile-mi ghiare 
aş vrea să scap dar nu mi-e dat 
şi goana o am sculptat 


fixă viltoare” 


Eroul şi-aduce părinţii pe scut 
Pe rînjetul lui purtate-s cuvintele 
"mamă" şi "tată" 

Gîndu-i e tulbure - 

umflate, cu gura deschisă, jertfe plutesc neprimite 


Firul lunii atîrnă din goblenul neterminat 

pelerin 


Îndrăgostitul adastă 

sprijinit de coloana piciorului iubitei 
În ochi îi intră lacome 

uităturile trecătorilor 

Buzele-i albesc 

de praful încet măcinatului templu 


"Respiră respiră!" de peste tot i se strigă 

strigare către robinson 


Cal de mare du-mă unde 

'i mai adîncă apa şi mai iute 
Nervii mei îţi fi-vor hamuri 
pinteni viforii din ramuri 
Litere în urma noastră 
înnegri-vor cer şi coastă 
Insulară palmă adastă 


viitorul s-o ghicească 

De ce trece norul prin acoperişe 


ca un hipopotam prin valuri înnegrite? 

De ce se trec oamenii unii altora prin priviri 
ca electronii prin tuburi fluorescente? 

De ce vibrează pîntecul ca o tobă africană 
sub degetele îndrăgostitului 

făcînd să danseze literele 

din vechi poeme de dragoste? 

Copile, de ce mă întrebi 

trăgîndu-mă de limbă ca de un semnal de alarmă 
din goana nebună de la tine la mine? 

Sau de la mine la tine? Că nici nu mai ştim 


de cîtă istorie prin noi a trecut 

matineu 


Clapele clavecinului ronţăie aerul dimineţii 
Pe pieptul femeii se-aşează braţul bărbatului 
dig în faţa valului 

lung 

al sînilor 

Ochii 

ca peştii 

stau sub pietrele 

lipite 

ale frunţilor 

Icnetul de trudă în folosul speciei şi peste el 


șoapta poetului pentru trezirea Frumoasei 

un caz de iubire 


„Cu trandafiri presaţi în dosarul judiciar 
Miîinile pergamentoase ale judecătorului 


se strecoară sub litera viselor 


A lăsat curat şi ordine-n cameră 
Şi mirosuri cosmetice 
Cameră cu fantome 


cu gleznele roase de lanţul remuşcărilor lui 

Într-un bulgăre de vorbe 


e-o monedă veche 
este roata Odiseii 
șchioapă nepereche 
Scutul lui Ahile 
fanfaronii zilei 

îl atîrnă suvenire 

la 

uniforme 

Ce ochi viu să poată 
să plătească odată 

a orbirii vama 

pentru Homer pentru mama 
strigă după tata 

la rovine în cîmpii 
luna şi cu soarele 
zgomote zgomote mii 


și stele făclii 

O uriașă lacrimă ciopirţită 

e ploaia ce potopeşte acum 

Cărţi de istorie îngălbenesc între degete 
file de piele în fum de tutun 
Se-nnegresc sărbătorile în calendare 

ca pînza de corabie pe cearcăn în sus 
Zdrenţe de strigăt gonesc pe vinturi călare 
și ceasul pe ceas se întreabă 

unde arcul săgeata i-a dus 

Limba de furtună a poetului 

cu balauri se luptă dincoace de porţi 
Tăiată, din sînge vine altul și o rădică 
vislă să-i fie la-ntors peste mări 
Împrejur spinări de delfini se arată 


convoi al cuvintelor şi spasm de mirări 

adunarea 


Mă iartă şi mă umbreşte 

inventă tristeţea din care se naşte 
bucuros un poem 

Şi piară şi fuga 

și-ngenunchierea 

din jurămîntul etern 

E-atita noapte cît s-o cuprindă 
alb-nebulosul 

Cit să se vadă pilcuri de pete 


ierburi de leac hotare bolnave trecînd 

ahile și inima țestoasă 


Între doi albatroşi 

merg, cînd în aer cînd pe jos 
Țărmul iubirii 

feciorelnic de spăimos 

se retrage dezvelind 
depărtari de prisos 
Muşchiu-n zbor, mai aburos 
şi zărită prin el 


neclintirea fugară de os 

cîntecul recrutului 


Am cules din iasomii 
o părere de cîmpii 
Am cules din ceruri multe 


un mănunchi de stele crude 


Hrană rugului bătrîn 


zarvă sîngelui stapîn 


Creşte-mi-vor braţe smaralde: 
meşteşug, de surde falde 
Creşte-mi-vor copii în ele: 


un mănunchi de crude stele 

orgă de vinătoare 


Doar chitara linge 

tămăduitor 

a versului meninge 

pe dinlăuntru umflată 

de-un monstru de zbor 

Harfe sînt pense 

trimbiţe bisturie: 

din pîlnia poemului 

gîtuit de strigarea unui "A" 
prelung şi-ascuţit 

anonimul sîngelui ţişneşte 
haotică muţenie de filfiire de aripi 
împrăştiată într-o lume vecină 


cu tubulare capcane 

les cuvintele 
ca nişte dirijabile 


din hangarele frunţii 

poetul, harfele și orbirea 


Singur stau pe un covor 
plînsu-mi zburător 
Fără lacrimi fără sînge 


în oase-ntors al lor izvor 


IÎntilni-voi ramurile 
neclintite a-mbrăţișării 
De pe frunze le-oi culege 


rourii suflării 


M-or ara raze de soare 
pîn' la-ntunecimi de mare 
vălurit de şoaptele 


subţiindu-mi coastele 

litere 


Literele au sentimentele lor 

Vocalele sînt cele cu sufletul deschis 

A, cum bine se ştie, este casa cuvîntului 

E, fereastra prin care iese în lume 

I îi dă demnitate şi stăpînire de sine 

O îl plasează pe orbită în cosmos 

U, potcovindu-l, îi întăreşte picioarele subţiri 
Tragînd în urmă-i o adunătură de consoane 
Cum prizonierii bârbari 


La carul de triumf al împăraţilor romani 

Sint făcut din petice de timp 

o păpuşă de cîrpe, de istorie uzată, anonimă 
copilul de-dinioară se uită la ea cu seriozitate 
el nu mai e decit o fantomă 

un spectru de basm al luminii albe 

și reci. Tălpile goale 

refac drumuri imaginare 

cînd, peste noapte, îmi doream un pahar cu apă. 
Sînt deja pe raftul cu-amintiri, 

cu personaje de pluș ale propriului meu copil. 
Pregătind o altă poveste 


„.. mai trainic şi mai frumos" 

o moarte ca-n basme 


Funie şi zid sîngele tău 

leagănă mă şi mă răsună: 

Casă a poeziei, Cale de aminte 

'n buruiana miinii aşteptînd! 
Mă-nclin pe tivul dangătului dat 
inimii arvună: 

bună noapte, noapte - 

VUAA Pasărea trece Şi duce cu ea 
sîngele bu - 

VUAA La stele pasărea îndeamnă cu 
de zbor agăţat 

sîngele noa - 

Noapte bună 

VU-U-AA 

